નિંદકાપૂર્વ ગામે સલીયાપાટા ફળિયામાં રહેતા ચરપોટ કુટુંબના સુક્રમભાઇ રામાભાઇ, મોહનભાઇ રામાભાઇ, કાળુભાઇ રામાભાઇ, નાનકાભાઇ રામાભાઇ, શૈલેષભાઇ ભુંડાભાઇ તથા ભુરાભાઇ ગલાભાઇ એમ છ જણાએ પોતાનો સામાન્ય ઇરાદો પાર પાડવા ભેગા મળી એક સંપ કરી ગેરકાયદે મંડળી બનાવી હાથમાં લાકડી, લોખંડની પાઇપ, લોખંડના સળિયા જેવા મારક હથિયારો લઇ કીકીયારીઓ કરતાં કરતાં અને ગાળો બોલતા બોલતા સુમિત્રાબેન બાલુભાઇ ગલાભાઇ ચરપોટના ઘર નજીક આવ્યા હતા અને ઝઘડો કરી બાલુભાઇ ગલાભાઇ ચરપોટને પકડી ખેંચતાણ કરી ઘસડતા ઘસડતા પગદંડીવાળા રસ્તે ખેતર તરફ લઇ ગયા હતા અને તેના સગાભાઇ ભુરાભાઇ ગલાભાઇ ચરપોટે બાલુભાઇને બંને પગે સાથળો ઉપર, ઢીંચણ ઉપર તથા નળાના ભાગે લાકડીના ફટકા મારી ફ્રેક્ચર કરી તેમજ સુક્રમભાઇ રામાભાઇ ચરપોટે પણ લોખંડના સળીયાથી સાથળના ભાગે બંને પગો ઉપર તથા બરડાના ભાગે ફટકા મારી ગંભીર ઇજાઓ કરી હતી.